**เทศกาลศิลปะการแสดง ครั้งที่ 3**

**P.A.F. : Performative Art Festival # 3**

**กรกฏาคม - ธันวาคม 2557**

**ห้องสตูดิโอ ห้องอเนกประสงค์ และห้องออดิทอเรียม หอศิลปวัฒนธรรมแห่งกรุงเทพมหานคร**

หอศิลปวัฒนธรรมแห่งกรุงเทพมหานครร่วมกับกลุ่มศิลปินสาขาศิลปะการแสดงร่วมกันจัดงานเทศกาลศิลปะการแสดงครั้งยิ่งใหญ่ เ**ทศกาลศิลปะการแสดง ครั้งที่ 3** หรือ **P.A.F. : Performative Art Festival # 3** ระหว่างเดือนกรกฎาคม -ธันวาคม 2556 ที่ห้องสตูดิโอ ห้องอเนกประสงค์ และห้องออดิทอเรียมหอศิลปกรุงเทพฯ สี่แยกปทุมวัน

โดยในปี 2557 นี้นับเป็นปีที่สามที่หอศิลปวัฒนธรรมแห่งกรุงเทพมหานครร่วมมือกับเครือข่ายทางด้านศิลปะการแสดงในการร่วมกันจัดเทศกาลศิลปะการแสดงขึ้นอย่างต่อเนื่อง เพื่อเป็นอีกพื้นที่ในการเผยแพร่งานศิลปะการแสดง และเป็นสื่อกลางระหว่างศิลปินผู้สร้างสรรค์ผลงานและประชาชน ให้เกิดการแลกเปลี่ยนความรู้และแนวคิด เพื่อให้สังคมเกิดพลวัตรอย่างสร้างสรรค์

ซึ่งภายใต้เทศกาลฯ ในครั้งนี้การแสดงจะมีความหลากหลายจากศิลปินชาวไทยและต่างชาติ และนอกเหนือยจากการแสดงทั้งละครเวที ละครร้อง ศิลปะการแสดงสด และศิลปะการเต้นแล้วนั้น ยังประกอบด้วยการเสวนาโดยศิลปิน และการอบรมเชิงปฎิบัติการด้านศิลปะการแสดงสด ศิลปะการเต้น และบูโตอีกด้วย โดยตลอดเทศกาลฯ ผู้ชมจะได้รับชมการแสดงจากคณะศิลปินหลายกลุ่มที่มีรูปแบบการแสดงที่แตกต่างกันอย่างหลากหลาย ทั้งนี้เทศกาลฯ จะประกอบไปด้วย

1. **โครงการ “Connecting ASEAN Plus” 2014** วันที่ 18 – 27 กรกฎาคม 2557
2. **เงา – ร่าง (Shade Borders)** วันที่15-17 สิงหาคม 2557
3. **ละครร้อง ศรีบูรพา บันทึกแห่งอิสรา** วันที่ 28 – 31 สิงหาคม 2557
4. **สนทนาและฝึกปฏิบัติการศิลปะแสดงสดกับแรนดี้ เกรดฮิลล์** วันที่ 3 – 6 กันยายน 2557
5. **ละครเวที เพลงรัก 2475** วันที่ 18 กันยายน - 5 ตุลาคม 2557
6. **Hipster the King** วันที่ **10 – 12 ตุลาคม 2557**
7. **เทศกาลศิลปะแสดงสดนานาชาติเอเชียโทเปีย ครั้งที่ 16 / 2014** วันที่ 28 ตุลาคม -3 พฤศจิกายน 2557
8. **เทศกาลละครกรุงเทพ 2557** วันที่ 1-16 พฤศจิกายน 2557
9. **มหกรรมการเต้นนานาชาติ 2014** วันที่ 21 พฤศจิกายน – 3 ธันวาคม 2557
10. **THE 9th INTERNATIONAL BUTOH FESTIVAL THAILAND 2014** วันที่ 4-21 December 2014

เทศกาลศิลปะการแสดง ครั้งที่ 3 นี้ได้รับความร่วมมือจากเครือข่ายด้านการแสดง อาทิ มูลนิธิเพื่อนศิลปะ พระจันทร์เสี้ยวการละคร นิตยสารไรท์เตอร์ กลุ่มศิลปินเอเชียโทเปีย เดโมเครซี่สตูดิโอ เครือข่ายละครกรุงเทพ กลุ่มละคร B-Floor และกลุ่ม Butoh Co-Op ประเทศไทย ที่จะมาร่วมสร้างสรรค์พื้นที่ทางศิลปะการแสดงให้สมบูรณ์ขึ้นที่หอศิลปกรุงเทพฯ เพื่อเป็นพื้นที่แลกเปลี่ยนประสบการณ์และถ่ายทอดความรู้จากศิลปินมาสู่ผู้ชม

ผู้ที่สนใจเข้าชมการแสดงสามารถติดตามรายละเอียดต่าง ๆ อาทิตารางการแสดง (วันที่และเวลา) รวมทั้งราคาบัตรได้ที่[**www.bacc.or.th**](http://www.bacc.or.th) และ **Facebook:** [**www.facebook.com/baccpage**](http://www.facebook.com/baccpage)

**สอบถามเพิ่มเติม**

**ฝ่ายกิจกรรม หอศิลปวัฒนธรรมแห่งกรุงเทพมหานคร**

**โทรศัพท์ 02 2146630-8 ต่อฝ่ายกิจกรรม 530 โทรสาร 02 2146639**

**อีเมล** [**activity@bacc.or.th**](mailto:activity@bacc.or.th)

**เว็บไซต์** [**www.bacc.or.th**](http://www.bacc.or.th) **/ Facebook: www.facebook.com/baccpage**